Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 315

3. tengervízből származó magnézium-oxid, amelyet a tengervízből kicsapatott magnézium-hidroxid kalcinálásával nyernek; a termék általában 91—98%-os tisztaságú és jellegzetes szennyezésként több bórt tartalmaz, mint a túlégetett (zsugorított) magnézia (kb. 100 ppm szemben a kb. 40 ppm-mel). 25.20 Gipsz; anhidrit; kötőanyag (égetett gipszből vagy kalcium-szulfátból), festve is, kis mennyiségű gyorsító vagy késleltető hozzáadásával is 2520 20 10 Építési célra Az építkezéshez használt kötőanyagot nyers gipsz (gipsztartalmú kőzet vagy egyéb anyag, pl. a vegyipar mellékterméke) különleges megmunkálásával és kalcinálásával nyerik. A megmunkálási folyamat alatt adalékok hozzáadásával különleges tulajdonságok alakíthatók ki. Ezek lehetnek simítószerek (azaz olyan anyagok, amelyek megváltoztatják a gipsz jellemzőit — pl. a konzisztenciáját vagy különösen a tapadási tulajdonságait) és gyorsítók vagy késleltetők. Az építkezési kötőanyagot stukkók készítésére, falak és mennyezetek vakolására, panelek vagy más építőelemek készítéséhez vagy csempék hézagolására használják. 25.23 Portlandcement, bauxitcement, salakcement, szuper-szulfátcement és hasonló hidraulikus cement, festve és klinker formában is 2523 90 10 Kohócement A kohócement legalább 20 tömeg% portland cement klinkert, 36—80% granulált kohósalakot és legfeljebb 5% más cementalkotót tartalmaz. 2523 90 30 Puzzoláncement A puzzoláncement legalább 60 tömeg% portland cement klinkerből, maximum 40 tömeg% puzzolán - ból (vulkáni tufából) vagy szállópernyéből és legfeljebb 5% más cementalkotóból áll. A „puzzolán” kifejezés értelmezését lásd a 25.30 vtsz. HR Magyarázata (D) részének (7) bekezdésében. A „szállópernye” finomszemcsés könnyű por, amelyet a szénporral táplált kazánok füstgázaiból vonnak ki. Színe a szürke és a fekete között változhat. 25.26 Természetes zsírkő durván nagyolva vagy fűrésszel vagy más módon egyszerűen vágva is, tömb, négyzetes vagy téglalap alakú tábla formában; talkum 2526 20 00 Szemcsézve vagy porítva Nem tartozik ide a talkum púder a kiskereskedelmi forgalom számára testápolási célokra kiszerelve (33.04 vtsz). 25.28 Természetes borát és ennek koncentrátuma (kalcinálva is), a természetes sóoldatból nyert borátkivonat kivételével; természetes bórsav, amely szárazanyagtömegre számítva legfeljebb 85% H3BO 3-at tartalmaz 2528 10 00 Természetes nátrium-borát és ennek koncentrátuma (kalcinálva is) Ide tartozik a „természetes bórax”-ként is ismert kernit és tinkál is. Nem tartozik ide a kernit vagy a tinkál vegyi kezelésével nyert nátrium-borát (finomított bórax) vagy bizonyos sós tavak összetett sóoldatának elpárologtatása útján kapott nátrium-borát (28.40 vtsz). 2528 90 00 Más Ezen alszám alá tartozik:

Source: https://magyarkozlony.hu/hivatalos-lapok/95b49585134094b0814f96b1403b888e98ef29e2/dokumentumok/a09255bacf2fcec21f186198cb87d852d73718de/letoltes